cyanic-selkie/wikianc huggingface dataset:
Skirsnemunės evangelikų liuteronų bažnyčia
Istorija
1911–1916 m. Skirsnemunės ir Jurbarko klebonu buvo Karolis Jozefi (Karllow Josefi). Pirmojo pasaulinio karo laikotarpiu parapijos gyvenimas buvo apmiręs.
1917 m. konfirmacijos pamaldas laikė kun. Garmeisteris (Garmeister). Nuo 1917 m. vidurio iki 1919 m. pradžios Žvyriuose kunigavo Reidys. 1919 m. jį pakeitė kun. Dovydas Jurkatis (Jurkat), čia kunigavęs iki 1924 m. vidurio. Šis kunigas 1923 m. liepos 7 d. iš sakyklos atsisakęs lietuviams laikyti pamaldas. Po kurio laiko, įsikišus į įvykius pačiam vidaus reikalų ministrui Žalkauskui, Jurkatis buvo priverstas išvykti kitur. miniatiūra|180px|left|Interjeras
Nuo 1924 m. iki 1929 m. klebonavo kun. M. Jakšas. 1930 m. konfirmaciją pravedė kun. diak. Jonas Pauperas, baigęs Kauno Vytauto Didžiojo universiteto Evangeliškos teologijos fakultetą ir 1929 m. ordinuotas bei paskirtas klebonu Jurbarke bei Žvyriuose. Vėliau jis išvyko tęsti studijų į Šveicariją. Grįžęs tapo docentu Vytauto Didžiojo universitete.
Po Jono Paupero išvykimo Žvyrių klebonu buvo kun. Hermanas Jėkelis, čia kunigavęs iki 1939 m. Jis administravo Žvyrių, Sudargo, Jurbarko bei Raseinių parapijas. Šiuo laikotarpiu Klaipėdos kraštą perėmė Lietuva. Vokiečiai evangelikai siekė pabrėžti savo tautos pranašumą ir duominuoti parapijose, nors jų skaičius parapijose ir buvo mažesnis. Lietuviškoji parapijų dalis priešinosi vokietinimui bei vokiečių siekiams dominuoti. Šią nesantaiką patyrė ir Žvyrių bei Jurbarko parapijos. H. Jekelio požiūris į tautinių grupių nesutarimus išliko neaiškus.
Parapijai priklausė 1223 parapijiečiai. Nuo 1934 m. parapija pastatė naujus tvartus, daržinę, malkinę ir nudažė kleboniją iš lauko, aptvėrė klebonijos kiemą, padarė šventorių, suremontavo bažnyčią iš vidaus, be to, atliko gana daug kitų smulkesnių darbų. Bažnyčią ir jos turtą parapijiečiai bei kunigas saugojo ir tvarkė. Tuo metu Žvyrių parapija neturėjo vargonų. Bet vargonus ketinta įsigyti, nes tarp parapijos dokumentų buvo rastas reklaminis bukletas su vargonų aprašymu.
Žvyrių parapijos administratoriumi buvo paskirtas kun. J. Stanaitis. Nuo 1939 m. vasario 1 d. Žvyrių parapijos administratoriumi paskirtas kun. Pranas Nikštaitis, kuris paliktas administruoti ir Šilalės parapiją. J. Stanaitis toliau administravo Jurbarko parapiją.
1940 m. Raudonoji armija okupavo Lietuvą. Vokietija paskelbė savo tautiečių repatriaciją. Šia galimybe pasinaudojo ne tik vokiečių tautybės žmonės, bet ir dalis lietuvių. Jurbarko parapiją paliko ir kun. J. Stanaitis. Iš Stanaičio Jurbarko parapiją perėmė Lietuvoje pasilikęs kun. Jurgis Gavėnis (1909-1980). 1940 m. liepos 1 d. Žvyriuose dar kunigavo kun. P. Nikštaitis.
1941 m. į Lietuvą atėjus vokiečių kariuomenei, drauge su kitais Lietuvos gyventojais nukentėjo ir evangelikai. 1944 m. traukiantis vokiečių kariuomenei, daugeliui atsirado galimybė pasitraukti į vakarus ir išvengti sovietinių represijų. Dalis evangelikų parapijiečių ir kunigų šia galimybe pasinaudojo. Tačiau daug Žvyrių bei Jurbarko parapijiečių pasiliko savo gimtinėje. Su jais liko ir kun. Jurgis Gavėnis. Nuo 1945 m. balandžio 22 d. didelė dalis (apie 70 šeimų) Jurbarko ir Žvyrių parapijiečių buvo ištremta į Tadžikiją.
Po karo bažnyčios liko stovėti abejose parapijose. Taip pat abi parapijos buvo įregistruojamos. Jurbarko parapija registruota 1947 liepos 8 d. Kada registruota Žvyrių parapija, žinių neturima. Tačiau jau spalio 15 d. buvo areštuotas J. Gavėnis ir kalinamas iki 1956 m.
Visą sovietmetį parapija buvo vadinama „Žvyrių – Skirsnemunės parapija". Iki 1962 m. vidurio parapiją aptarnavo kun. A. Briedis. Iki 1972 m. parapiją administravo kun. Petras Knispelis. Nuo 1972 iki 1997 m. parapijos kunigu tarnavo kun. Jonas Okas.
Sudervės apylinkė
Sudervės apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Riešės valsčiuje, 1950 m. priskirta naujam Vilniaus rajonui. 1954 m. prijungta Švedų apylinkė, 1963 m. – Čekoniškių apylinkė ir Rastinėnų apylinkė, o dalis Sudervės apylinkės prijungta prie Bukiškių apylinkės.
Lichtenšteino futbolo varžybos 2022–2023 m.
Lichtenšteino futbolo varžybos 2022–2023 m.
Kasablankos konferencija
miniatiūra|250px|right|JAV prezidento Franklino Ruzvelto ir Jungtinės Karalystės premjero Vinstono Čerčilio susitikimas Kasablankoje, 1943 m.
Kasablankos konferencija – susitikimas, vykęs 1943 m. sausio 14–sausio 24 d. Kasablankoje, Prancūzijos Maroke tarp JAV ir Jungtinės Karalystės vyriausybių vadovų – prezidento Franklino Ruzvelto ir premjero Vinstono Čerčilio. Slaptose Sąjungininkų derybose kartu su šių šalių karinių pajėgų štabų vadovais buvo aptariama tolesnė Antrojo pasaulinio karo įvykių eiga. Į susitikimą pakviestas TSRS vadovas Josifas Stalinas neatvyko dėl neva tuo metu vykusio svarbaus Stalingrado mūšio.
Pirmą kartą Sąjungininkai galėjo numatyti, kur ir kada jų vykdomi kariniai veiksmai bus perkelti į Europos teritoriją. Šiaurės Afrika praktiškai visa buvo kontroliuojama Sąjungininkų kariuomenių, mūšiai vyko tik Tunise. JAV pasiekė esminį lūžį Ramiajame vandenyne kare su Japonijos imperija, laimėjusi Gvadalkanalio mūšį. Tačiau realią grėsmę amerikiečių kariniam tiekimui į Didžiąją Britaniją ir Afriką kėlė nacių Vokietijos povandeniniai laivai Atlanto vandenyne. Nors visa JAV pramonė buvo pajungta ginkluotės gamybai, tačiau trūko resursų tolesnių karinių operacijų planavimui.
Nutarimai
Konferencijoje nutarta visų pirma užbaigti karą Afrikoje, 1943 m. vasarą užimant Tunisą, po to išsilaipinti Sicilijoje. Puolamoji operacija Europos žemyne perkelta į 1944 m. Britai pasiliko galimybę čia sukurti placdarmą 1943 m. pabaigoje. Amerikiečiai paskelbė apie savo karinių veiksmų prioritetus Ramiajame vandenyne, neatmesdami savo pirmalaikio dalyvavimo puolamosiose operacijose sausumoje Europoje, esant tam tikriems TSRS karinių pajėgų pasiekimams. Taip pat nutarta sustiprinti Vokietijos strateginių objektų ir miestų bombardavimą iš oro.
Vakarų sąjungininkai pirmą kartą išdėstė spaudai savo reikalavimus dėl Vokietijos, Italijos ir Japonijos besąlyginės kapituliacijos.
Čertovka
Čertovka gali reikšti:
Pinigėliai II
Pinigėliai II – kaimas Panevėžio rajono savivaldybėje, 4 km nuo Piniavos.
Kwadwo Asamoah (2002)
Kvadvo Asamoa (Kwadwo Asamoah; g. 2022 m. liepos 15 d.) – Ganos futbolininkas, saugas.
FK Panevėžys
2023 m. gegužę pasirašė sutartį su „Panevėžio“ klubu, galiosiančią iki 2025 m. pabaigos.
Statistika
Spalvų reikšmės:
Šilinė (Degučiai)
Šilinė – buvęs kaimas Zarasų rajono savivaldybėje, 7 km nuo Degučių.
Pinigiškė
Pinigiškė – kaimas Ignalinos rajono savivaldybėje, 10 km nuo Naujojo Daugėliškio.
Giliosios Pelkės
Giliosios Pelkės – buvęs kaimas Zarasų rajono savivaldybėje, 4 km nuo Girsių.
Jacob Joseph
Jakobas Josefas (1840 m. Kražiuose, Rusijos imperija – 1902 m. liepos 28 d. Niujorke, JAV) – Lietuvos ir JAV rabinas.
Biografija
Gimė 1840 m. Kražiuose. Mokėsi Kauno ješivoje pas rabiną Yisroel Salanter, vėliau pas rabiną Naftali Zvi Yehuda Berlin Valažino ješivoje. 1968 m. tapo Veliuonos rabinu, 1870 m. Jurbarko, vėliau Žagarės ir Kauno. 1888 m. Niujorko žydų bendruomenė pakvietė jį dirbti į savo kongregaciją. Prieš išvykdamas, tais pačiais metais Vilniuje išleido komentarų ir novelių rinkinį Le’Beis Yaakov. Atvykęs į Niujorką susidūrė su daug sunkumų, tokių kaip vietinės žydų bendruomenės susiskaldymas, žydų atitolimas nuo religijos ir liberalus gyvenimo būdas, tačiau daugeliu atvejų jam pavyko suvienyti žydų bendruomenę ir toliau laikytis savų tradicijų. Kovojo už griežtų kašruto taisyklių laikymąsi Niujorko žydų aškenazių bendruomenėje. Tapo pirmuoju ir vieninteliu Niujorko vyriausiuoju rabinu. 1897 m. patyrė insultą ir paskutinius savo gyvenimo metus buvo paralyžiuotas. Mirė 1902 m. liepos 28 d. Niujorke. Jo laidotuvėse dalyvavo apie 50 000 žydų.
Pinkaviškis
Pinkaviškis – kaimas Kazlų Rūdos savivaldybėje, 6 km nuo Gudelių.
Anglijos futbolo varžybos 2021–2022 m.
Anglijos futbolo varžybos 2021–2022 m.
2022 m. FA Community Shield taurė
<...>
2021/22 m. Anglijos futbolo taurė (2022 FA Cup)
<...>
2021/22 m. Lygos taurė (2022 Carabao Cup)
<...>
Gugiškės
Gugiškės – buvęs kaimas Zarasų rajono savivaldybėje, 7 km į pietvakarius nuo Mukulių.
S10
Stien den Hollander (g. 2000 m. lapkričio 8 d.) – Olandijos dainininkė ir dainų autorė. Dar žinoma sceniniu vardu S10.
Atlikėja su daina „De Diepte“ atstovaus Nyderlandams 2022 m. „Eurovizijos“ dainų konkurse.
„Eurovizijos“ dainų konkursas
Atlikėjos eurovizinė daina „De Diepte“ buvo išleista 2022 m. kovo 2 d. – tai pirmoji Nyderlandų Eurovizijos daina, kuri pilnai atliekama olandų kalba nuo pat ‎‎2010 metų.
Atlikėja pasirodys pirmajame „Eurovizijos“ pusfinalyje, kuris vyks 2022 m. gegužės 10 dieną, pirmojoje jo dalyje.
Karjera
Dainininkė pirmąją sutartį su įrašų leidykla pasirašė būdama vos 17-os. Būdama 19-os mergina įrašė pirmąjį savo albumą, kuris gimtojoje šalyje buvo labai gerai įvertintas ir apdovanotas „Edison“ apdovanojimu kaip geriausias alternatyvus albumas.
2020 m. atlikėja išleido antrąjį albumą „Vlinders“, atlikėjos koncertuose būdavo išperkami visi bilietai, o dainos pakildavo iki aukščiausių vietų radijo stočių reitinguose. Savo dainų tekstuose atlikėja nevengia rimtų ir skaudžių temų, ji dažnai dainuoja ir drąsiai kalba apie apie psichologinę sveikatą.
Sveiki atvykę į Pietus
Sveiki atvykę į Pietus – 2010 m. Italijoje sukurta komedija, kurioje pašiepiami stereotipai ir išankstinės nuostatos tarp šiaurinės ir pietinės šalies gyventojų.
Rusijos Arktikos nacionalinis parkas
Rusijos Arktikos nacionalinis parkas  – saugoma gamtos sritis šiaurės Rusijoje, Archangelsko srityje, apima Naujosios Žemės salyno šiaurinę dalį bei dalį Prano Juozapo Žemės. Įsteigtas 2009 m.
Parkas skirtas išsaugoti išskirtinę Arkties gamtą. Čia uolingose salose peri gausūs „paukščių turgūs“ (narūnėliai, gagos), yra jūros vėplių gulyklos, sutinkami baltieji lokiai, grenlandiniai banginiai, šiaurinės lapės, grenlandiniai ir žieduotieji ruoniai. Išlikę su Arkties tyrimais ir karine veikla susiję objektai – Viljamo Barenco stovyklavietės, meteorologinės bazės, branduolinių bandymų poligonai.
2016 m. prie nacionalinio parko prijungta dalis panaikinto Prano Juozapo Žemės draustinio.
Sesuo
thumb|200px|„Dvi seserys“. [[William-Adolphe Bouguereau paveikslas]] Sesuo (šnek. sesė) – artimos kraujo giminaitės variantas, moteriškos lyties sibsas. Asmens X sesuo yra mergaitė ar moteris, kuri yra bendrų jos ir X tėvų vaikas.
Paprastai seserimi laikoma ir tokia kraujo giminaitė, su kuria sieja tik bendra motina ar bendras tėvas. Tokią seserį dažnai vadina netikra seserimi.
Daugelyje visuomenių seserys ir broliai auga kartu, nuolatos bendrauja. Toks genetinis ir socialinis bendrumas dažnai sudaro stiprius emocinius ryšius – teigiamus (meilė) ar neigiamus (priešiškumas). Emocinių ryšių formavimąsi veikia tokie veiksniai kaip tėvų elgesys, gimimo eiliškumas, įgimti ir įgyti asmenybės bruožai (ir įgyti už šeimos ribų taip pat).
Etimologija
Rekonstruotas artimas, iš kurio kilę daugelis indoeuropiečių kalbų žodžių, reiškiančių 'sesuo': , , SV syster, , , , , ,. Labiau nukrypusios formos:, , , ,.
Tačiau latviai turi 'sesuo' (manoma, artimą  'vyro sesuo' bei pr. moazo 'teta'), o graikai –  'sesuo'.
Dėl norminio artumo žodis seserys naudojamas žymėti kažkuo dvasiškai ar kitaip artimoms moterims žymėti (pvz., vienuolės).
Amanda Tenfjord
Amanda Klara Georgiadis Tenfjord (g. 1997 m. sausio 9 d.) – Graikijos-Norvegijos dainininkė ir dainų autorė. Dar žinoma sceniniu vardu Amanda Tenfjord.
Atlikėja su daina „Die Together“ atstovavo Graikijai 2022 m. „Eurovizijos“ dainų konkurse.
„Eurovizijos“ dainų konkursas
‎2021 m. gruodžio 15 d. buvo paskelbta, kad atlikėja buvo atrinkta Graikijos visuomeninio transliuotojo‎‎ atstovauti šaliai ‎‎2022 m. „Eurovizijos“ dainų konkurse.
Atlikėjos eurovizinė daina „Die Together“ buvo išleista 2022 m. kovo 10 dieną.
Atlikėja pasirodė pirmajame „Eurovizijos“ pusfinalyje, kuris vyko 2022 m. gegužės 10 dieną, 15 numeriu ir pateko į finalą užėmusi pusfinalyje 3 vietą su 211 taškų. Finale, kuris vyko gegužės 14 dieną, pasirodė 17 numeriu ir pasiekė 8 vietą su 215 taškų.
Karjera
Amanda gimė Graikijoje, tačiau 3-ejų metų su šeima persikėlė gyventi į Tenfjordo miestą Norvegijoje. Nuo vaikystės muzikavo, paauglystėje pradėjo kurti dainas. Prieš 6-erius metus pradėjusi studijuoti medicinos mokslus (šiuo metu atlieka praktiką COVID-19 pacientams skirtame ligoninės skyriuje), kartu dalyvavaudama ir muzikos festivaliuose.
Prieš septynerius metus pirmąją dainą išleidusi atlikėja savo pirmąjį albumą „First Impression“ išleido 2018-aisiais, kuomet pirmą kartą prisistatė sceniniu slapyvardžiu — Amanda Tenfjord, pagal Norvegijos miesto pavadinimą, kuriame augo. 2021 m. pasirodė antrasis Amandos albumas „Miss The Way You Missed Me“, kuriame skambanti daina „Then I Fell In Love“ penkis mėnesius puikavosi populiariausių Norvegijos dainų dešimtuke.
Inzakas
Inzakas, Enzagas – dievybė, garbinta Dilmune. Šumerų įrašuose šis dievas vadinamas Enzagu, laikomas aukščiausiąja Dilmuno dievybe, o įrašuose iš Dilmuno apibūdinamas kaip rytinės Arabijos regiono (Agaru) dievas.
Enzagas minimas šumerų poemoje „Enkis ir Ninhursag“, pasak kurios, atsiradęs iš šių dievybių sąjungos. Pasakojama, kad iš Enkio sėklos, išsiliejusios ant jo dukters Utu šlaunų, išaugę aštuoni augalai. Enkiui juos suvalgius, jį užklupę negalavimai įvairiose kūno dalyse. Tuomet Ninhursag vieną po kitos pagimdžiusi aštuonias dievybes, tarp jų ir Enzagą – „Dilmuno viešpatį“.
Manoma, Inzako kulto centro būta ir Failakos saloje, greičiausiai čia stovėjo jo šventykla. Naujosios Babilonijos karalystės laikotarpiu Inzakas buvo tapatinamas su rašto dievu Nabu, viename tekste įvardijamas Dilmuno Nabu. Žinomas ir babiloniečių himnas, kuriame Inzako žmona vadinama deivė Šuluhitu.
Drauge su deive Meskilak minimas dviejuose XIV a. pr. m. e. datuojamuose laiškuose, parašytuose Dilmuno valdytojo Ili-ipasros (Ili-ippasra) ir adresuotuose Nipūro valdytojui Ililiya. Jų įžangoje kartojasi ta pati standartinė formulė: „Tegu Inzagas ir Meskilak, Dilmuno dievai, sergsti tavo gyvybę“.
Dievybė tokiu pat vardu buvo garbinama ir Elame drauge su Ea bei Inšušinaku, su kuriais sudarė dievybių triadą.
Pinkutiškis
Pinkutiškis – kaimas Rokiškio rajono savivaldybėje, 6 km nuo Obelių.
Bengalijos katė
Bengalijos katės – dirbtinė, vidutinio ir didesnio dydžio naminių kačių veislė.
Išvesta kryžminant laukinių bengalinių kačių (Prionailurus bengalensis) rūšį ir namines kates (Felis catus), ypač pastarųjų Egipto Mau veislę.
thumb|260px|right|Bengalijos katė
Istorija
Bengalijos katės išvestos JAV, ir vėliau paplito ir Europoje. Pradžioje siekta ne išvesti naują veislę, o rasti vaistą nuo kačių leukozės. Ilgainiui kačių mylėtojai pradėjo kryžminti augintines tam, kad išvestų įspūdingai dėmėtą kačių veislę. Kačiukai, gimę po tokių eksperimentų, dažnai gimdavo nevaisingi.
Visgi veislininkai nenuleido rankų ir toliau mišrino Felis bengalensis su įvairiomis kačių veislėmis. Pirmieji šių eksperimentų jaunikliai paveldėjo laukinių kačių būdą. Dabartinės Bengalijos katės turi apie 10 procentų laukinių kačių kraujo ir yra gerokai švelnesnio charakterio.
Charakteris
Bengalijos katės yra judrios, smalsios, mėgsta vandenį. Šiai veislei būtina turėti pakankamai vietos žaidimams. Dėl savo kilmės neretai būna užsispyrusios, nuolat ieško grobio. Nemėgsta vienatvės ir tylos.
Su kitomis katėmis ir šunimis sutaria gerai – ypač judraus, nenustygstančio būdo. Mažus kačiukus būtina pratinti prie žmogaus, kitu atveju, užaugusios katės lieka pusiau laukinės.
Fizinės savybės
Dėl raumeningo kūno ir stambių kaulų, Bengalijos katės yra didesnės už vidutines namines kates. Užpakalinės kojos kiek ilgesnės už priekines, letenos didelės, apvalios. Gana mažos ausys. Nosis ilga, plati, su nedidelių įlinkiu. akys didelės, migdolo pavidalo.
Bengalijos kačių kailis būna įvairių spalvų ir dėmių, primena didžiųjų kačių kailį. Kailis tankus, glotnus, minkštas. Plaukas trumpas arba vidutinio ilgio. Būdingi du raštai: dėmėtas ir dryžuotas.
Sužionių apylinkė
Sužionių apylinkė – Lietuvos TSR administracinis-teritorinis vienetas pietryčių Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Nemenčinės valsčiuje, 1950 m. priskirta naujam Nemenčinės rajonui. 1954 m. prijungta dalis Dvailinių apylinkės, o dalis Sužionių apylinkės prijungta prie Dirmeitų apylinkės ir Minkelių apylinkės. 1960 m. prijungta dalis Dirmeitų apylinkės ir Varniškių apylinkės, 1963 m. – Minkelių apylinkė, 1977 m. – Danilavos apylinkė.
Meilė ir anarchija
Meilė ir anarchija – 1973 m. režisierės Lina Wertmüller sukurtas filmas.
Turinys
Italija, 4 praėjusio amžiaus dešimtmetis. Jaunas ir naivus valstietis Antonio atvyksta į Romą, kad įvykdytų priešmirtinę savo draugo anarchisto valią – nužudytų Benito Mussolini. Pasikėsinimui pasirengti jam padeda ryšininkė – prostitutė Salomė, kuri apgyvendina Antonio bordelyje ir visiems pristato kaip savo pusbrolį. Leisdamas dienas tarp moterų, jis įsimyli prostitutę Tripoliną. Kartu su Salome ši nusprendžia išgelbėti Antonio nuo neabejotinos žūties ir pasikėsinimo rytą jo laiku nepažadina. Įsiutęs šis išbėga į gatvę, kur netrunka atkreipti policijos dėmesį. Supratęs, kad pasikėsinimas nepavyks, jis ima šaudyti gatvėje, šaukdamas, kad nori nužudyti Musolinį. Galiausiai policija jį sulaiko ir mirtinai sumuša, o sekančios dienos laikraščiai išspausdina informaciją apie bevardį žmogų, kuris planavo pasikėsinimą, bet, policijos suimtas, nusižudė...
Scientizmas
Scientizmas ( „mokslo žinios“, „mokslas“ – šis žodis, tikėtina, vedinys „skirti, dalinti, kirsti“) – filosofinė nuostata, kad į visus prasmingus klausimus galima atsakyti pasitelkiant mokslinius metodus. Scientizmas paremtas pozityvistine mokslinių metodų samprata, todėl dažnai tapatinamas su pozityvizmu ir radikaliomis jo atmainomis. Teiginiai, kurių negalima pagrįsti moksliniais metodais, pvz., susiję su religija ar metafizika, scientistų laikomi beprasmiais.
Scientizmas taip pat siejamas su reikalavimu taikyti mokslinius metodus kone visose viešojo gyvenimo srityse, ypač politikoje. Taip scientistai paneigia, kad esama kažko nepažinaus mokslui ir kad esama žmogaus veiklos rūšių, kuriose neįmanoma sėkmingai taikyti mokslo žinių. Vos tik atsiradus scientizmo sąvokai, ji imta vartoti neigiamame kontekste, visų pirma dėl to, kad scientizmas laikytas tam tikra redukcionizmo atmaina ir pateikia susiaurintą pasaulėvaizdį. Kita vertus, toks neigiamas požiūris į scientizmą laikomas ir bandymu gintis nuo mokslu pagrįstos kritikos.
Scientizmas dažniausiai pasireiškia kaip fizikalizmas ir biologizmas. Kitos redukcionizmo formos – psichologizmas, sociologizmas ir ekonomizmas.
Persų eruditas, metafizikas Sajedas Hoseinas Nasras pabrėžia, kad Vakaruose daugelis žmonių šiuolaikinio mokslo ideologiją priima ne kaip „paprastą eilinį mokslą“, bet kaip pakaitą religijai.
Austrų filosofas Polas Fejerbendas mokslą apibūdina kaip „iš esmės anarchišką sumanymą“ ir teigia, kad mokslas nėra vertas išskirtinio monopolio „užsiimti žiniomis“, be to, mokslininkai niekada nebuvo atskiros, siaurai apsibrėžtos tradicijos dalimi. Jis vaizduoja šiuolaikinį mokslinį švietimą kaip švelnią indoktrinacijos formą, kuri taikosi „mokslo istoriją paversti nuobodesne, paprastesne, vienodesne, „objektyvesne“ ir labiau pritaikoma griežtoms ir nekintančioms taisyklėms“.
Pavyzdžiai
Pasak biologo Ulricho Kučeros, gamtos mokslų atstovai remiasi „ištisu technologiškai pritaikomu ir patikimu žinių lobynu“. Tuo tarpu humanitarinių arba, jo teigimu, „verbalinių“ mokslų atstovai kuria tik „tretinę literatūrą“. Atsakydamas kritikams, U. Kučera pažymi tai, kad „mąstymas yra biologinis procesas, o supratimas – jo produktas“. Savo knygoje U. Kučera pakartoja scientistinę nuostatą: „Realiniuose moksluose vyksta įrodoma žinių pažanga, grindžiama objektyviais duomenimis, faktais ir teorijų kūrimu; o humanitarinių „mokslų“ atstovai užsiima tik subjektyviomis spekuliacijomis, neretai stokojančiomis faktinio pagrindo.“
Lavoniškės
Lavoniškės – buvęs kaimas Zarasų rajono savivaldybėje, 6 km į šiaurės vakarus nuo Mukulių.
FC Porto Taibesse
„Futebol Clube do Porto Taibesse“, o trumpiau „Porto Taibesse“– Rytų Timoro futbolo klubas iš Dilio.
Namų rungtynes žaidžia Dilio miesto savivaldybės stadione.
Istorija
Klubo ištakos siekia 1938 m.
2016 ir 2017 m. žaidė aukščiausioje šalies lygoje.
Plaukimas 1904 m. vasaros olimpinėse žaidynėse
Plaukimas 1904 m. vasaros olimpinėse žaidynėse vyko trečią kartą olimpinių žaidynių istorijoje. Visos varžybos vyko distancijose matuotose jardais. Tai vienintelės žaidynės istorijoje kai naudota ne metrinė sistema. Vokietija pelnė daugiausiai aukso medalių.
Dalyvavusios šalis
32 plaukikai iš 4 šalių varžėsi 1904 m. olimpinėse žaidynėse:
Annabella Incontrera
Annabella Incontrera (g. 1943 m. birželio 11 d. Milanas) – italų aktorė, dažniausiai atlikdavusi antrojo plano vaidmenis.
Viso 1959 – 1980 m. ji nusifilmavo 40-yje kino juostų bei televizijos serialų.
Piorkos
Piorkos – kaimas Švenčionių rajono savivaldybėje, 13 km į rytus nuo Pabradės, Naujašilyje, šalia Didžiosios ir Mažosios Ilmos ežerėlių, pelkių apsuptyje (šalia – Baltasamanė). Eina keliukas Pavoverė–Akolionija.
Juodieji broliai (organizacija)
Suimtieji buvo nuvežti į Vilniaus buvusio Bazilijonų vienuolyno kalėjimą. Mirties bausme buvo nubausti Kražių kolegijos mokiniai Kiprijonas Jančevskis ir vos 15 metų sulaukęs J. Vitkevičius. Tik vėliau mirties bausmę caraitis Konstantinas pakeitė kalėjimu Babruisko tvirtovėje ir tarnyba kariuomenėje ar tremtimi Sibire.
Adomas Mickevičius kūrinyje Vėlinės aprašė caro valdžios pirmąją sukurptą bylą Lietuvos jaunimui – Juodųjų brolių iš Kražių kolegijos bylą. Juo­dųjų brolių byla buvo savotiška įžanga į visą Vilnių sukrėtusią filomatų ir filaretų bylą. Vienoje poemos dalyje poetas piešia graudų vaizdą, kaip Vilniuje prie Aušros vartų atsi­sveikina su visai dar vaikais, sukaustytais grandinėmis ir išvežamais visam laikui iš tė­vynės.
Rytas (reikšmės)
Rytas gali reikšti:
Jérémie Makiese
Jérémie Makiese (g. 2000 m. birželio 15 d.) – Belgijos dainininkas ir futbolininkas, savo šalyje išgarsėjęs po projekto „Belgijos balso 2021“ laimėjimo.
Atlikėjas su daina „Miss You“ atstovaus Belgijai 2022 m. „Eurovizijos“ dainų konkurse.
„Eurovizijos“ dainų konkursas
‎2021 m. rugsėjo 15 d. buvo paskelbta, kad atlikėjas buvo atrinktas Belgijos transliuotojo‎‎ RTBF atstovauti šaliai ‎‎2022 m. „Eurovizijos“ dainų konkurse.
Atlikėjo eurovizinė daina „Miss You“ buvo išleista 2022 m. kovo 10 dieną.
Atlikėjas pasirodys antrajame „Eurovizijos“ pusfinalyje, kuris vyks 2022 m. gegužės 12 dieną, šešioliktuoju numeriu.
Karjera
J. Makiese gimė kongiečių šeimoje Antverpene, Belgijoje. Jo mama dainuoja ir groja tamtamu, o tėtis yra choro narys, tad muzika atlikėjo gyvenime užėmė svarbų vaidmenį nuo pat vaikystės. Kai jis sudalyvavo aklojoje „Belgijos Balso“ perklausoje, į atlikėją atsisuko visi keturi šou mokytojai, įskaitant 2015-ųjų Belgijos atstovą Loïc Nottet. Tačiau Jérémie pasirinko amerikiečių kilmės atlikėją Beverly Jo Scott ir būdamas jos komandos nariu triumfavo konkurse, ji ir toliau padeda Jérémie siekti karjeros. Po pergalės atlikėjas nusprendė sustabdyti savo geologijos studijas ir daugiau dėmesio skirti muzikai bei dar vienam hobiui – futbolui. Atlikėjas yra „Royal Excelsior Virton“ klubo, žaidžiančio antrojoje Belgijos lygoje vartininkas.
Nuodingasis nuosėdis
Nuodingasis nuosėdis (Cortinarius orellanus) – nuosėdinių klasės grybas. Šis retai sutinkamas nuodingasis nuosėdis yra priskiriamas prie nuodingiausių grybų; suvalgius šio grybo, apsinuodijimo požymiai pasireiškia tik po dvejų savaičių.
Išvaizda
Šio grybo kepurėlė yra 3-9 cm skersmens, iš pradžių iškili, vėliau išplatėjusi, su plačiu gūbreliu. Luobelė oranžiškai ruda arba rausvai ruda, smulkiai plaušuota arba smulkiai žvynuota; senų vaiskūnių gali būti ir pilka. Senesnių grybų kepurėlės kraštai dažnai sutrūkinėję. Kotas būna 4-8 cm ilgio, 0,5–1,5 cm storio, lygus ir pilnaviduris, cilindriškas, ties pagrindu dažnai šiek tiek smailėjantis. Lakšteliai stori ir platūs, sujungti lakšteliukais. Gelsva, prie koto pagrindo rausva trama turi švelnų skonį ir ridikų kvapą.Sporos elipsiškos, 8 – 12*5.5 – 7 μ m.
Spalvos kaita: kepurėlė būna oranžiškai raudona arba rūdžių spalvos. Kotas iš pradžių geltonas, vėliau rausvai rudas. Lakšteliai iš pradžių blyškiai oranžiškai geltoni, tačiau vėliau įgauna oranžiškai rausvai rudą arba šviesiai rudą atspalvį.
Nuodingoji medžiaga grybe: orelaninas (paralyžuoja kepenis).
Augavietė
Labai retai sutinkamas nuodingasis nuosėdis auga lapuočių miškuose pramaišiui su pušimis, dažnai po ąžuolais. Mėgsta smėlingą rūgštų dirvožemį.
Augimo sezonas: rugpjūtis-spalis.
Ida Di Benedetto
Ida Di Benedeto (g. 1945 m. birželio 3 d. Neapolis) – italų aktorė ir kino prodiuserė.
Félix Vallotton
thumb|right|200px| F. Valotono autoportretas, 1905 m. Feliksas Valotonas (, 1865−1925 m.) – iš Šveicarijos kilęs dailininkas, kuris XIX a. pabaigoje buvo susijęs su Paryžiaus nabių grupe. Tapytojas, grafikas, iliustratorius, skulptorius ir literatas.
Biografija
Feliksas Valotonas gimė 1865 m. gruodžio 28 d. Lozanoje (Šveicarija). 1882 m. jis persikėlė į Paryžių, mokėsi Žiuljano akademijoje vadovaujamas Žiulio Lefevro. 1889 m. atstovavo Šveicariją pasaulinėje parodoje Paryžiuje. Jo paveikslas „Vasaros maudynė“, sukarikatūrinta to meto plenero ir saloninės dailės versija, sukėlė skandalą 1893 m. Nepriklausomųjų dailininkų draugijos parodoje. XIX a. pabaigoje F. Valotonas intensyviai dirbo su medžio raižiniais. Kartu su P. Gogenu buvo svarbiausiu dailininku, padėjusių atgaivinti šią grafikos rūšį. Jis taip pat kūrė litografijas, eksponavo kartu su nabių grupe. Jo grafikos kūriniams būdingos plokštuminės figūros, supaprastintos, abstrakčios formos, simbolizmo dailės ir japonų estampų įtaka. F. Valotonas atsiliepė į to meto politinius įvykius („Ataka“, „Manifestacija“, abu 1893 m.). 1898 m. vokiečių dailės kritikas Julius Meier-Graefe parašė monografiją apie dailininką. Šiais metais La Revue blanche publikuota garsiausia dailininko 10 grafikos kūrinių serija „Intymumai“, vaizdavusi vedybinio gyvenimo epizodus. F. Valotonas kūrė iliustracijas žurnalams ir knygoms.
1899 m. F. Valotonas vedė pasiturinčią našlę Gabrielle Rodrigues-Henriques, kuri buvo meno dilerio Aleksandro Bernheimo duktė, kas atvėrė dailininkui kelią dažnai eksponuoti Bernheimo Jaunesniojo galerijoje Paryžiuje. 1900 m. jis priėmė Prancūzijos pilietybę. Apie 1900 m. F. Valotonas pradėjo labiau užsiimti tapyba. Jis kūrė natiurmortus, peizažus, aktus, portretus, interjero scenas supaprastinto realizmo stilistika, kuriai buvo būdingi ryškūs kontrastai tarp šviesos ir šešėlio. 1903 m. įvyko pirmoji jo personalinė paroda Bernheimo Jaunesniojo galerijoje. Apie 1907 m. jis parašė romaną „Žudikiškas gyvenimas“ (La Vie meurtrière), kuris buvo išleistas 1930 m. po menininko mirties su jo iliustracijomis. Pirmasis pasaulinis karas (1914−1918) įkvėpė dailininką naujiems grafikos kūriniams po apie 15 metų pertraukos. Paskutiniaisiais gyvenimo metais dailininko sveikata buvo suprastėjusi, jo menas buvo praradęs paklausą. Feliksas Valotonas mirė nuo vėžio 1925 m. gruodžio 29 d. Paryžiuje. Jis rašė dailės kritiką, buvo parašęs neišleistų pjesių.
Napriai
Napriai – buvęs kaimas Zarasų rajono savivaldybėje, 5 km nuo Mukulių, šalia Naprelių.
Naftos gaudyklės
Naftos atskirtuvai (gaudyklės) veikia gravitaciniu principu, atskirdami sunkesnį vandenį nuo lengvesnių naftos produktų. Kiekvienoje degalinėje, automobilių plovykloje, stovėjimo aikštelėje ar kitoje vietoje, kurioje galimas naftos produktų nutekėjimas, privalo būti sumontuota naftos gaudyklė. Svarbiausia, kad teršalų kiekis vandenyje, po išvalymo, neviršytų 5 mg/l. Visos naftos gaudyklės privalo turėti CE ženklinimą.
Gaudyklių rūšys
Gaudyklės be smėliagaudės minusas tas, jog ji užsipildys greičiau, nes ją užpildys ne tik naftos produktai, bet ir smėlis ir žemės (į tai ypač reikia atsižvelgti statant gaudyklę, kuri aptarnaus didesnius plotus po atviru dangumi). To pasekoje gaudyklę reikės išsiurbinėti dažniau, o kiekvienas išsiurbimas kainuoja pinigus. Kai kurie klientai taupydami pinigus perka gaudyklę be smėliagaudės ir prieš ją pastato gelžbetoninį šulinį, kuriame sunkiosios dalelės nuskęsta ir jis atlieka smėliagaudės funkciją.
Montuojamų žemėje gaudyklių konstrukcija yra pakankamai tvirta, kad atlaikytų apkrovą, o pastatomos yra silpnesnės konstrukcijos, todėl jas patartina montuoti arba patalpoje arba į apkrovą atlaikančią talpą (pvz., gelžbetoninį šulinį).
Pastatomos naftos gaudyklės skirtos mažesnėms automobilių plovykloms, degalinėms ar stovėjimo aikštelėms. Montuojamos rūsyje arba į talpą atlaikančias reikalaujamas apkrovas, pvz GB šulinį (gelžbetoninį).
Naftos gaudyklių projektavimo parametrai
Minimalūs reikalavimai:
Crystal Dynamics
Crystal Dynamics – JAV kompiuterinių žaidimų studija, įsikūrusi Redvud Sityje. Geriausiai žinoma dėl „Tomb Raider“ žaidimų serijos.
Istorija
„Crystal Dynamics“ buvo įkurta 1992 m. Redvud Sityje JAV Kalifornijos valstijos San Francisko metropolinėje teritorijoje. Iš pradžių „Crystal Dynamics“ buvo nepriklausomais videožaidimų kūrėjais iki 1998 m., kai studiją įsigijo britų „Eidos Interactive“ žaidimų leidėjas. „Crystal Dynamics“ buvo geriausiai žinoma dėl „Gex“ ir „Legacy of Kain“ žaidimų. Vėliau „Eidos Interactive“ patikėjo studijai kurti išskirtinai „Tomb Raider“ frančizės žaidimus, kurių pirmasis „Tomb Raider: Legend“ pasirodė 2006 m. Nuo 2009 m. „Crystal Dynamics“ yra japonų videožaidimų kūrėjo ir leidėjo „Square Enix“ dalis, po to kai japonų kompanija įsigijo britų „Eidos Interactive“. 2013 m. išleistas studijos žaidimas „Tomb Raider“ sulaukė didelės komercinės sėkmės ir buvo išplatintas daugiau nei 8,5 mln. vienetų tiražu.
Žaidimai
„Crystal Dynamics“ kurti žaidimai:
Rūta (reikšmės)
Rūta gali reikšti:
Mesijas (reikšmės)
Mesijas gali reikšti:
Australijos Grand Prix
Australijos Grand Prix – automobilių lenktynės, kasmet nuo 1928 m. rengiamos Australijoje. Šiuo metu yra sudarytas kontraktas čia rengti „Formulės 1“ lenktynes iki 2023 m.
Daugkartiniai laimėtojai (lenktynininkai)
Laimėjimai, kurie nėra „Formulės 1“ čempionato dalis, pažymėti rausvu fonu.
Daugkartiniai laimėtojai (konstruktoriai)
Rausvas fonas žymi, kad renginys nebuvo „Formulės 1“ čempionato dalis.
Pagal metus
Renginiai, kurie nebuvo „Formulės 1“ čempionato dalimi, pažymėti rausvu fonu.
Ribokiškės
Ribokiškės – buvęs kaimas Zarasų rajono savivaldybėje, 5 km į šiaurės vakarus nuo Mukulių, kairiajame Avilio ežero krante.
Skinty Fia
Albumas susilaukė didžiulio kritikų pripažinimo ir debiutavo pirmosiose Airijos ir Jungtinės Karalystės albumų reitingų vietose.
Dainų sąrašas
Visos muzikos autoriai Grian Chatten, Tom Coll, Conor Curley, Conor Deegan III ir Carlos O'Connell. Visų žodžių autorius Grian Chatten, išskyrus „Big Shot“, kurią parašė Carlos O'Connell.
Kūrybinė grupė
Fontaines D.C.
Techninis personalas
Didysis Saidės akmuo
Didysis Saidės akmuo – riedulys Lietuvoje, Trakų rajone, Saidžių kaimo apylinkėse, Neries regioniniame parke. Guli Saidės upelio kairiajame krante, netoli pastarojo santakos su Nerimi.
Akmens plotis – 2,5 m, aukštis apie 1,5 m. Akmuo ledyno atritintas iš Skandinavijos.
Imtynės 1904 m. vasaros olimpinėse žaidynėse
Imtynės 1904 m. vasaros olimpinėse žaidynėse po pertraukos vyko antrą kartą olimpinių žaidynių istorijoje. Žaidynėse dalyvavo tik imtynininkai iš JAV. Olimpiniame imtynių turnyre pirmą kartą įvestos svorio kategorijos.
Medalių lentelė
thumb
Intelligent Music Project
Intelligent Music Project – Bulgarijos roko grupė, kurią 2012 m. įkūrė bulgarų verslininkas Milen Vrabevski.
‎‎‎Grupė su daina‎‎ „Intention“ atstovaus Bulgarijai 2022 m. „Eurovizijos“ dainų konkurse‎‎.‎‎
„Eurovizijos“ dainų konkursas
‎2021 m. lapkričio 25 d. Bulgarijos transliuotojas ‎‎BNT‎‎ atskleidė, kad jie buvo atrinkti atstovauti Bulgarijai ‎‎‎‎2022 m. „Eurovizijos“ dainų konkurse.
Grupės eurovizinė daina „Intention“ buvo oficialiai išleista 2021 m. gruodžio 5 dieną.
Grupė pasirodys pirmajame „Eurovizijos“ pusfinalyje, kuris vyks 2022 m. gegužės 10 dieną, pirmojoje jo dalyje.
Istorija
‎Supergrupę įkūrė bulgarų verslininkas Milen Vrabevski ir iki šiol grupė išleido šešis albumus.
Jos nariai yra žinomi Bulgarijos muzikantai, tačiau dažnai bendradarbiauja ir su legendiniais roko muzikantais iš viso pasaulio. Pavyzdžiui, „Eurovizijoje“ pagrindinę vokalo partiją atliks Ronnie Romero – legendinis grupės „Ritchie Blackmore’s Rainbow“ vokalistas iš Čilės. Kitas grupės narys – būgnininkas Stoyan Yankulov – jau yra dalyvavęs 2007 ir 2013 metų „Eurovizijose“ kartu su vokaliste Elitsa Todorova. Kiti grupės nariai yra Bisser Ivanov, bulgariškos „X Faktoriaus“ versijos nugalėtojas Slavin Slavchev, Ivo Stefanov ir Dimiter Sirakov.
Radžasthaniečiai
Radžasthaniečiai arba radžasthanai (sav. राजस्थानी लोग = rājasthānī log) – Pietų Azijos tauta arba tautų grupė, gyvenanti vakarų Indijoje, daugiausia Radžasthano valstijoje. Mažesnės bendruomenės gyvena Pakistane, kitose Indijos valstijose, taip pat indų diasporoje. Populiacija – apie 19 mln. žmonių, tačiau įtraukiant visas radžasthaniečių grupes – apie 50 mln. Vartoja įvairias radžasthaniečių kalbas bei hindi (indoarijų kalbų grupė). Dauguma radžasthaniečių yra hinduistai, yra šiek tiek musulmonų (sunitai), krikščionių, budistų, džainų, sikhų.
Pagrindinės radžasthaniečių grupės tautos: adžmiriai, bagriai, džaipuriečiai, dundariai, gurdžarai, haraūčiai, marvariai, mevariai, nimadžiai ir kiti.
Seniausią radžasthaniečių kultūrinį sluoksnį sudaro vakarų Indijoje gyvavusios Harapos civilizacijos paveldas. II–I tūkstm. pr. m. e. į Radžasthaną atsikėlė indoeuropiečiai arijai, išplatinę indoarijų kalbas. Vėliau įtaką raidai darė iš šiaurės vakarų atsikeliančios klajoklių grupės – sakai, hunai, gurdžarai, vėliau – ahirai, džatai. VIII–XII a. Radžasthane klestėjo radžputų („karalių sūnų“) kultūra – daugybė nedidelių kunigaikštysčių su dvarais-tvirtovėmis. Tai buvo hinduistinių radžasthaniečių menų klestėjimo laikotarpis. Viduramžių Indijoje radžasthaniečiai (ypač marvariai) garsėjo kaip pirkliai. XIII a. radžasthaniečiai aršiai priešinosi musulmonų užkariavimams. XVIII a. didžiuma Radžputanos atsidūrė Marathų imperijos valdoje, o 1818 m. užimti britų. 1947 m., paskelbus Indijos nepriklausomybę, radžputų valstybės sudarė sąjungą, o 1956 m. sudaryta Radžasthano valstija.
Svarbiausi verslai – drėkinamoji ariamoji žemdirbystė (sorgai, soros, miežiai, kviečiai, žemės riešutai, medvilnė, cukranendrės, vaisiai, daržovės), gyvulininkystė (galvijai, kupranugariai, arkliai, asilai) amatai (akmens, kaulo, medienos, metalo apdirbimas, juvelyrika, kilimų audimas, puodininkystė, audinių dažymas). Miestuose dirba pramonėje, paslaugų sferoje.
Tradicinis būstas – 2–3 kambarių namas iš degtų ir nedegtų plytų, tašytų akmenų arba karkasinis namas iš molio. Sienos balintos, puoštos spalvotais piešiniais, stogas plokščias (vakaruose) arba dvišlaitis (rytuose ir pietuose). Namą juosia dengtos galerijos ir mūrinės, molinės arba iš spygliuotų augalų pintos tvoros. Tradiciniai moterų drabužiai – platus klostytas sijonas, palaidinė, saris, šalis, dengiantis galvą ir nugarą. Gausūs sidabriniai papuošalai. Vyrų drabužiai – marškiniai stačia apykakle, dhotis, kelnės, turbanas, riestanosiai batai. Tradiciniai patiekalai – įvairios košės, patiekalai iš pieno. Vyrauja kastų sistema, bet ne tokia griežta, kaip kitur Indijoje. Turi gausų folklorą, turtingą muzikinę kultūrą. Radžasthanas nuo seno garsėjo spalvingų piešinių tradicija (kiekviena kunigaikštystė turėjo savitą stilių). Dauguma radžasthaniečių yra vaišnavai arba šaivai, paplitusi bhaktės tradicija (išplėtota liaudies dainės Myrabai), populiarus Bhavanės (Durgos) kultas (ypač tarp gurdžarų).
Kiprijonas Jančevskis
Kiprijonas Mykolas Jančevskis (1805 m. vasario 21 d. Diržioniuose, Rusijos imperija – 1853 m. rugsėjo 19 d. Blinstrubiškiuose, Rusijos imperija) – dvarininkas, herbo Dolega bajoras, karininkas, rezistentas, Raseinių apskrities maršalka.
Biografija
Vedė dvarininko Kazimiero Burbos dukterį Kazimierą Burbaitę su kuria susilaukė dviejų sūnų Kazimiero ir Edvardo (1846-1918). Profesorius Edvardas Glinka Jančevskis buvo žymus botanikas. Jis vedė Jadvygą Šetkevičiūtę (1856-1941), žymaus lenkų rašytojo, Nobelio premijos laureato Henriko Sienkievičiaus žmonos seserį.
Ščiūriai II
Ščiūriai II – buvęs kaimas Zarasų rajono savivaldybėje, 4 km nuo Kavoliškių.
Joshua Kimmich
Karjera
Futbolininko karjerą pradėjo VfB Bösingen jaunimo klube, vėliau žaidė VfB Stuttgart jaunių komandoje. 2013–2015 m. atstovsvo RB Leipzig klubui. 2013 m. lapričio 30 d. pelnė pirmąjį įvartį, rungtynėse prieš 1. FC Saarbrücken.
Bayern München
Nuo 2015 m. sausio 2 d. pasirašė penkerių metų sutartį su FC Bayern München. Tų pačių metų rugpjūčio 9 d., debiutavo Vokietijos futbolo taurės rungtynėse prieš FC Nöttingen. Bundeslygoje debiutavo rugsėjo 12 d., prieš FC Augsburg. Po keturių dienų žaidė UEFA Čempionų lygos išvykos rungtynėse prieš Olympiakós SFP.
Tarptautinė karjera
2016 m. birželio 21 d., debiutavo Vokietijos vyrų futbolo rinktinėje Euro 2016 m. čempionato paskutinėse C grupės rungtynėse, prieš Šiaurės Airiją.
Varlynė (ežeras)
left|120px
Varlynė – ežeras Lietuvoje, Kelmės rajone, Tytuvėnų pietrytiniame pakraštyje. Ežero ilgis iš vakarų į rytus – 0,16 km, plotis – iki 0,1 km. Altitudė 129,4 m. Krantai žemi, daugiausia užpelkėję, apaugę medžiais. Aplinkui plyti pievos, dirbami laukeliai. Pietryčiuose išteka 0,2 km ilgio upelis į Bridvaišio ežerą (Gryžuvos upės baseinas).
Taça 12 de Novembro
Rytų Timoro futbolo taurė arba Taça 12 de Novembro – pagrindinis futbolo taurės turnyras Rytų Timore. Antrasis pagal svarbą turnyras šalyje po aukščiausiosios lygos.
Formatas
Prasideda gegužės mėnesį ir vyksta atkritimo principu keliais etapais. Finalo rungtynės paprastai vyksta rugsėjo mėnesį.
Pavyžinčio pelkė
Pavyžinčio pelkė – pelkė šiaurės rytų Lietuvoje, Utenos rajone, 5 km į vakarus nuo Saldutiškio, Ažvinčių–Minčios girioje, šalia Stasiūnų kaimo. Priklauso Vyžintos baseinui. Plotas 545 hektarai. 17 % užima aukštapelkė, 83 % – žemapelkė. Durpių sluoksnis 2,5–6,6 metro. Po durpėmis yra iki 4,5 m sapropelio.
Pelkė tyrinėta Miškų žinybos nuo 1937 m. Buvo durpynas.
Šumsko apylinkė
Šumsko apylinkė – Lietuvos TSR administracinis-teritorinis vienetas pietryčių Lietuvoje, prie sienos su Baltarusija.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Šumsko valsčiuje, 1950 m. priskirta naujam Naujosios Vilnios rajonui. 1954 m. prijungta Vindžiūnų apylinkė, o dalis Šumsko apylinkės prijungta prie Kalvelių apylinkės. 1963 m. prijungta dalis Žemaitėlių apylinkės ir dalis Medininkų apylinkės. 1988 m. birželio 22 d. Šumsko apylinkė prijungta prie Kalvelių apylinkės.
Thomas Dempster
Tomas Dempsteris (Thomas Dempster, 1579 m. rugpjūčio 23 d. Cliftbog, Aberdinšyre – 1625 m. rugsėjo 6 d. Bolonijoje) – škotų filologas, istorikas ir poetas.
Jo 1619 m. parašytas veikalas „Apie karališkąją Etrūriją“ laikomas etruskologijos pradžia.
Gimė katalikiškoje škotų aristokratų šeimoje Aberdinšyre, mokytis buvo išsiųstas į užsienį. Dempsteriai buvo katalikai šalyje, kurioje vyravo protestantizmas, ir turėjo skandalistų reputaciją. Tomo brolis Džeimsas, pabėgęs nuo tėvo išpuolių, keletą metų buvo piratu šiaurinėse salose, stojo į karinę tarnybą, bet buvo demobilizuotas dėl subordinacijos nepaisymo. Tomo tėvas prarado šeimos turtą ir buvo nukirsdintas dėl klastojimo. Nuo 1589 iki 1598 m. Tomas Dempsteris studijavo senųjų kalbų filologiją ir filosofiją Kembridžo, Paryžiaus, Lioveno, Romos ir Lilio universitetuose. Savo svarbiausiu mokytoju laikė Justą Lipsijų.
Dėl šių, o taip pat dėl politinių ir religinių priežasčių Elžbietos savivalės laikais, toms negalėjo grįžti į tėvynę ir čia pasirodydavo tik su retais vizitais. Savo intelektualinį potencialą jis galėjo pademonstruoti tik būdamas profesoriumi Prancūzijoje ir Italijoje, keldamasis iš vietos į vietą su įvairiais spalvingais incidentais. Tomą Dempsterį globojo Etrūrijos didysis kunigaikštis Kozimas II, kuris jį įgaliojo parašyti darbą apie etruskus. Po trejų metų Tomas jam įteikė savo magnus opus, rankraštinį De Etruria Regali Libri Septem, „Septynios knygos apie karališkąją Etrūriją“ lotynų kalba. Tai buvo pirmasis detalus kiekvieno etruskų civilizacijos aspekto tyrimas, laikomas puikiu darbu šia tema. 1723 m. Thomas Coke pabandė išleisti pagerintą šio veikalo leidimą. Rankraščio originalas laikomas Coke bibliotekoje Holkhamo mieste.
Panerių geležinkelio stotis
Panerių geležinkelio stotis – geležinkelio stotis Aukštuosiuose Paneriuose, Vilniuje. Stotyje formuojami traukiniai, kraunami ir iškraunami vagonai. Stotis priklauso aukščiausiajai klasei. Stoja traukiniai Vilnius–Kaunas, Vilnius–Trakai, Vilnius–Marcinkonys.
left|miniatiūra thumb|left|Geležinkelio mazgas
Istorija
Atidaryta 1898 m.
2003 m. atnaujinti peronai. Nuo 2013 m. rugsėjo 26 d. iš Panerių geležinkelio stoties į Kazachiją vyksta konteinerinis traukinys „Baltijos vėjas“.
Zaliesis
Zaliesis – buvęs kaimas Zarasų rajono savivaldybėje, 4 km nuo Mukulių.
Rytų Timoro futbolo supertaurė
Rytų Timoro futbolo supertaurė arba LFA Super Taça – trofėjus, dėl kurio varžosi Rytų Timoro futbolo čempionai ir taurės laimėtojai.
Tai vienerios varžybos, kuriose nugalėtojas iškovoja supertaurę.
Rengiamos nuo 2016 m.
Rungtynės ir rezultatai
Šaltinis;
Vaidotų geležinkelio stotis
Vaidotų geležinkelio stotis – geležinkelio stotis Vaidotuose, Vilniaus miesto pietuose. Stotis priklauso aukščiausiajai klasei, čia veikia svarbiausia šalies geležinkelio skirstymo stotis. Vaidotų geležinkelio skirstymo stotis pastatyta Vilniaus geležinkelio stoties ir Panerių geležinkelio stoties krovoms sumažinti.
left|miniatiūra
Stotis sujungta Vilniaus–Vaidotų–Panerių žiedu. Veda dvi tarptautinės linijos – iš Ukrainos per Baranovičius ir iš Baltarusijos per Maladečiną, taip pat vietinė geležinkelio apylanka pro Nemėžį ir Kyviškes.
Digga D
Risas Andželo Emile Herbertas (Rhys Angelo Emile Herbert, g. 2000 m. birželio 29 d.), geriau žinomas savo sceniniu slapyvardžiu Digga D – anglų reperis ir dainų autorius. Karjerą pradėjo ir išgarsėjo kaip grupės „CGM“ narys (anksčiau besivadinusios „1011“). Debiutinį dainų rinkinį („mixtape“) „Double Tap Diaries“ išleido 2019 m. gegužę. 2023 m. duomenimis, atlikėjas yra išleidęs tris dainų rinkinius, iš kurių naujausiasis, „Noughty by Nature“, išleistas 2022 m. balandį.
Laikomas vienu iš drill muzikos pradininkų Jungtinėje Karalystėje, taip pat yra įkūręs įrašų leidyklą „Black Money Records“.
Šiekštininkų apylinkė
Šiekštininkų apylinkė (arba Šekštininkų apylinkė) – Lietuvos TSR administracinis-teritorinis vienetas šiaurės rytų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Pandėlio valsčiuje, 1950 m. priskirta naujam Pandėlio rajonui. Panaikinta 1954 m. gegužės 25 d. prijungiant prie Gudelių apylinkės ir Kučgalio apylinkės.
UTS Rabat
Istorija
Klubas įkurtas 1971 m. Rungtyniavo aukščiausioje lygoje – Botola.
2019–2020 m. sezone žaidė mėgėjų 1-oje lygoje (trečia pakopa). tapo nugalėtojais ir pateko į Antrą lygą.
2020–2021 m. sezone Botola 2 užėmė ketvirtą vietą, o 2021–2022 m. sezone liko antroje vietoje. Pateko į stipriausią šalies lygą.
2022–2023 m. sezone debiutavo Botola Pro1 ir užėmė aštuntą vietą.
Laibiškių dvaras
Laibiškių dvaras – buvusi dvaro sodyba, esanti Ukmergės rajono savivaldybėje Deltuvos seniūnijoje, Laibiškių kaime, prie kelio. Šalia išlikusi caro laikų kelio prižiūrėtojų sarginė, priešingoje kelio pusėje stūkso buvusi pašto stotis ir smuklė.
Dvaro rūmų pastatas prastos būklės: laikančios konstrukcijos suirę, stogas vietomis paramstytas mediniais balkiais, išardytos kai kurios mūrinės laikančios sienos pastato viduje. Yra išlikusio autentiško parketo. Rūmų priešingoje pusėje esantys priestatai apgyvendinti, prižiūrimi.
Istorija
Dvaras įsikūręs prie trakto Peterburgas–Varšuva, nutiesto 1830-1836 m. Dvaro istorija fragmentiškai paminėta tik istoriniuose šaltiniuose apie Leonpolio dvarą. M. K. Čiurlionio nacionaliniame muziejuje saugoma 1898 m. Stanislovo Kazimiero Kosakovskio daryta 11,4x15,7 cm dydžio dvaro fotografija.
Sacharos pelkė
Sacharos pelkė – pelkė, plytinti Rokiškio rajone, maždaug 5 km į pietvakarius nuo Rokiškio. Plotas siekia 88 ha.
Anksčiau pelkės vietoje būta durpyno, buvo įrengtas 37 kilometrų ilgio sausinamųjų griovių tinklas. Tai lėmė, kad smarkiai suprastėjo pelkės būklė. Pažemėjus pelkės vandens lygiui, priaugo krūmų ir medžių.
Durpių gavybą nutraukus, dalyje buvusios nusausintos durpinės dykros atsikūrė augalinė danga, o aklinuose pelkių kasimo loviuose – pelkių augalija, pradėjo formuotis ištisinė kiminų danga.
2018 m. duomenimis, 28 ha (beveik 44 %) ploto dengė degradavusių aukštapelkių buveinės, 24 % ploto sudarė pelkinių miškų buveinės, o likusius 14 % – tarpinės pelkės ir liūnai.
2019–2020 m. žiemą Lietuvos gamtos fondo iniciatyva buvo vykdomas projektas „LIFE Peat Restore“. 30 ha plote iškirsta natūralioms aukštapelkėms nebūdinga sumedėjusi augalija (didžiuma jos – beržai ir krūmynai), suardyta išlikusi pelkę sausinusio uždaro keramikinio drenažo sistema, įrengta daugiau kaip 200 vandenį sulaikančių užtūrų.
Pavadinimas
Pasakojama, kad XX a. pradžioje šalia esančiuose miškuose kilo gaisras, jis persimetė ir į pelkę, iš degančių duobių degėsiai esą rūko per visą žiemą. Degėsiai, kaip ir sausos durpės, buvo vėjo pustomos tarsi smėlis Sacharos dykumoje. Dėl to vietiniai eiguliai šį plotą praminė Sachara. Laikui bėgant pavadinimas įsitvirtino ne tik šnekamojoje kalboje, bet ir oficialiuose dokumentuose.
Carlo Ancelotti
Karlas Ančelotis (Carlo Ancelotti; g. 1959 m. birželio 10 d.) – Italijos futbolininkas, futbolo treneris. Vienas labiausiai tituluotų pasaulio futbolo trenerių, keturiskart UEFA Čempionų lygos laimėtojas.